Hvalvertíð ársins 2013 má heita á enda . Hvalur 9 kom að landi með eina langreyði í Hvalstöðina í Hvalfirði nú í morgun . Skipið fer ekki út aftur . Nú er verið að hífa ýmsan búnað í land sem tilheyrir veiðunum áður en skipinu verður siglt til í vetrarlægis í Reykjavík . Hvalur 8 er enn á miðunum . Vonir standa til að skipverjar nái að fanga hval í dag . Ef það gerist ekki mun skipið að öllum líkindum verða kallað inn í kvöld og þar með bundinn endi á vertíðina . Veiðar hafa gengið fremur illa undanfarið þar sem haust er farið að síga á með skammdegi og tíðum lægðagangi . Alls hafa 134 dýr veiðst á vertíðinni af þeim 154 sem leyfi var til að veiða . Fyrsti hvalur vertíðarinnar barst að landi 18. júní . Um 150 manns hafa starfað við veiðar og vinnslu í sumar , bæði í Hvalfirði , á Akranesi og í Hafnarfirði .